**DĖL ROKIŠKIO RAJONO SAVIVALDYBĖS TARYBOS 2016 M. KOVO 25 D. SPRENDIMO NR. TS-71 „DĖL VIEŠOSIOS ĮSTAIGOS ROKIŠKIO PSICHIKOS SVEIKATOS CENTRO STEBĖTOJŲ TARYBOS PATVIRTINIMO“ DALINIO PAKEITIMO**

2017 m. gegužės 26 d. Nr. TS-

Rokiškis

Vadovaudamasis Lietuvos Respublikos vietos savivaldos įstatymo 16 straipsnio 2 dalies 6 punktu, 18 straipsnio 1 dalimi, Lietuvos Respublikos sveikatos priežiūros įstaigų įstatymo 33 straipsniu, Rokiškio rajono savivaldybės tarybos 2017 m. balandžio 28 d. sprendimu Nr. TS-95 ,,Dėl viešosios įstaigos pirminės asmens sveikatos priežiūros centro įstatų patvirtinimo“ 47 punktu, Rokiškio rajono savivaldybės taryba n u s p r e n d ž i a:

Iš dalies p a k e i s t i Rokiškio rajono savivaldybės tarybos 2016 m. kovo 25 d. sprendimo Nr. TS-71 ,,Dėl viešosios įstaigos Rokiškio psichikos sveikatos centro stebėtojų tarybos patvirtinimo” 1 punktą: vietoje žodžių „Ramunė Markevičienė – tarybos deleguota atstovė, VšĮ Rokiškio rajono ligoninės gydytoja“ įrašyti žodžius „Robertas Baltrūnas – tarybos deleguotas atstovas, VšĮ Rokiškio rajono ligoninės gydytojas“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Evelina Tupalskytė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2016 M. KOVO 25 D. SPRENDIMO NR. TS-71 „DĖL VIEŠOSIOS ĮSTAIGOS ROKIŠKIO PSICHIKOS SVEIKATOS CENTRO STEBĖTOJŲ TARYBOS PATVIRTINIMO“ DALINIO PAKEITIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.** Šio sprendimo projekto tikslas – pakeisti Rokiškio psichikos sveikatos centro stebėtojų tarybos atstovą, nes VšĮ Rokiškio rajono ligoninės gydytoja, tarybos deleguota tarybos narė, tapo VšĮ Rokiškio rajono ligoninės direktore ir pasitraukė iš Rokiškio rajono savivaldybės tarybos. Rokiškio rajono savivaldybės taryba deleguoja tarybos narį Robertą Baltrūną į VšĮ Rokiškio psichikos sveikatos centro stebėtojų tarybą.

**Šiuo metu teisinis reglamentavimas.** Lietuvos Respublikos sveikatos priežiūros įstaigų įstatymas, Rokiškio rajono savivaldybės tarybos 2017 m. balandžio 28 d sprendimas Nr. TS-95 „Dėl Rokiškio psichikos sveikatos centro įstatų patvirtinimo“.

**Sprendimo projekto esmė**. Vadovaujantis teisės aktais, stebėtojų taryba sudaroma iš dviejų įstaigos steigėjo (steigėjų) bendru sprendimu paskirtų atstovų, vieno savivaldybės, kurios teritorijoje yra įstaiga, tarybos paskirto tarybos nario, vieno savivaldybės, kurios teritorijoje yra įstaiga, tarybos paskirto visuomenės atstovo ir įstaigos sveikatos priežiūros specialistų profesinių sąjungų paskirto vieno atstovo. Pasikeitus tarybos paskirto tarybos nariui, taryba turi naujai deleguoti ir patvirtinti vieną savivaldybės tarybos narį į Rokiškio psichikos sveikatos centro stebėtojų tarybą.

**Galimos pasekmės, priėmus siūlomą tarybos sprendimo projektą:**

**teigiamos – į**staigos veikla bus viešinama;

**neigiamų –** nėra.

**Kokia sprendimo nauda Rokiškio rajono gyventojams.** Kompetentinga Rokiškio rajono psichikos sveikatos centro stebėtojų taryba įgyvendins savo pareigas, kurios turės naudos įstaigai, o tinkamai priimti sprendimai turės teigiamą naudą rajono gyventojams.

**Finansavimo šaltiniai ir lėšų poreikis**: Taryba dirbs neatlyginamai, tarybos darbui lėšų nereikės.

**Suderinamumas su Lietuvos Respublikos galiojančiais teisės norminiais aktais**: Lietuvos Respublikos vietos savivaldos įstatymas, Lietuvos Respublikos sveikatos priežiūros įstaigų įstatymas.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Savivaldybės gydytoja Evelina Tupalskytė